
PASIŪLYMAS

LIETUVOS RESPUBLIKOS 
FARMACIJOS ĮSTATYMO NR. X-709 2, 8, 19, 33, 35, 351, 591, 681 STRAIPSNIŲPAKEITIMO
 IR ĮSTATYMO PAPILDYMO AŠTUNTUOJU1 SKIRSNIU 
ĮSTATYMO PROJEKTUI NR. XIIIP-1744 (2)

	[bookmark: _GoBack]Argumentai: siūloma atidėti nuostatų, įteisinančių vaistinių preparatų pardavimą mažmeninės prekybos įmonėse, kurios nėra vaistinės, įsigaliojimą iki 2019 m. sausio 1 d. (atitinkamai įgyvendinamuosius teisės aktus parengti iki 2018 m. gruodžio 31 d.) vietoje 2018 m. lapkričio 1 d., taip užtikrinant ilgesnį lakotarpį reikalingą parengti sudėtingus įgyvendinamuosius teisės aktus (parengti Lietuvos Respublikos Vyriausybės nutarimą dėl vaistinių preparatų mažmeninės prekybos įmonių licencijavimo, Lietuvos Respublikos Vyriausybės nutarimą dėl didžiausių mažmeninės prekybos vaistinių preparatų antkainių patvirtinimo, sveikatos apsaugos ministro įsakymą dėl vaistinių preparatų įrašymo į Vaistinių preparatų, leidžiamų parduoti vaistinių preparatų mažmeninės prekybos įmonėse, sąrašą, tvarkos patvirtinimo  ir pan.) ir juos suderinti su visuomene. 
Taip pat siūloma paankstinti nuostatų dėl nuotolinės receptinių vaistinių preparatų prekybos įsigaliojmą, vietoje 2021 m. gegužės 1 d. numatant 2019 m. lapkričio 1 d. (atitinkamai įgyvendinamuosius teisės aktus parengti iki 2019 m. spalio 31 d.) Pažymėtina, kad Farmacijos įstatymo projektu siūloma tik sudaryti teisines prielaidas siūlyti nuotoliniu būdu parduoti receptinius vaistinius preparatus. Jeigu vaistinės neturės techninių galimybių ar esant e. recepto posistemės trikdžių (nors jie labai mažai tikėtini), jos galės nesiūlyti parduoti receptinių vaistinių preparatų nuotoliniu būdu. Atkreiptinas dėmesys, kad e. sveikatos sistemos naudojimas auga. Jau prisijungė apie 670 sveikatos priežiūros įstaigų, kurios teikia duomenis į Elektroninę sveikatos paslaugų ir bendradarbiavimo infrastruktūros informacinę sistemą (toliau – ESPBI IS). Per dieną yra išrašoma apie 37 tūkst. e. receptų ir pateikiama virš 100 tūkst. e. dokumentų į ESPBI IS, taip sudarant sąlygas greičiau pasiekti išsamią informaciją apie pacientą (vienoje vietoje) realiu laiku. ESPBI IS tvarkytojas VĮ Registrų centro bei ESPBI IS ir jos posistemių diegėjų specialistai optimizavo ESPBI IS vidinius procesus siekiant pagreitinti informacinės sistemos atsaką į naudotojų veiksmus, taip pat yra įsigyti papildomi technologiniai resursai, kurie pagreitino ESPBI IS darbą. Taip pat įvertinus sveikatos priežiūros įstaigų, specialistų siūlymus dėl e. recepto naudojimo, identifikuoti konkretūs sprendimai, kurie leis padaryti e. recepto pildymą dar patogesnį bei greitesnį. Šiuo metu VĮ Registrų centras pasirašė sutartį su viešojo pirkimo konkurso laimėtoju. Suderintus darbus planuojama realizuoti 2018 m. Atlikti patobulinimai leis sutrumpinti e. recepto išrašymo laiką, sumažinti galimus trikdžius. Atsižvelgiant į pirmiau minėtą informaciją netikslinga pirmiau minėtų nuostatų įsigaliojimą atidėti iki 2021 m. gegužės 1 d.  

Pasiūlymas:
Pakeisti įstatymo projekto 10 straipsnio 1, 2 ir 3 dalis ir straipsnį išdėstyti taip:
[bookmark: _Hlk490123994]„10 straipsnis. Įstatymo įsigaliojimas ir įgyvendinimas
1. Šis įstatymas, išskyrus 6 straipsnį ir šio straipsnio  3 dalį, įsigalioja 2018 m. lapkričio 1 d.
2. Šio įstatymo 6 straipsnis įsigalioja  2021 m. gegužės 1 d.
3. Lietuvos Respublikos Vyriausybė ir Lietuvos Respublikos sveikatos apsaugos ministras iki 2018 m. spalio 31 d. priima šio įstatymo 1, 2, 3, 4, 5, 7, 8 ir 9 straipsnių nuostatoms, o iki  2021 m. balandžio 30 d. – šio įstatymo 6 straipsnio nuostatoms įgyvendinti reikalingus teisės aktus.
1. Šis įstatymas, išskyrus šio įstatymo 5 ir 6 straipsnį ir šio straipsnio 4 dalį, įsigalioja 2019 m. sausio 1 d.
2. Šio įstatymo 5 straipsnis ir 6 straipsnio 1 dalis įsigalioja 2018 m. lapkričio 1 d.
3. Šio įstatymo 6 straipsnio 2 dalis įsigalioja 2019 m. lapkričio 1 d.
4. Lietuvos Respublikos sveikatos apsaugos ministras iki 2018 m. spalio 31 d. priima šio įstatymo 5 straipsnio ir 6 straipsnio 1 dalies nuostatoms, Lietuvos Respublikos Vyriausybė ir sveikatos apsaugos ministras iki 2018 m. gruodžio 31 d. – šio įstatymo 1, 2, 3, 4, 7, 8 ir 9 straipsnių nuostatoms, o sveikatos apsaugos ministras iki 2019 m. spalio 31 d. – šio įstatymo 6 straipsnio 2 dalies nuostatoms įgyvendinti reikalingus teisės aktus.“

